CELEX: 32019D1741
Language: bg
Date: 2019-09-23 00:00:00
Title: Решение За Изпълнение (ЕС) 2019/1741 На Комисията от 23 септември 2019 година за определяне на формата и честотата на подаване на данните, които да бъдат предоставяни от държавите членки за целите на докладването съгласно Регламент (ЕО) № 166/2006 на Европейския парламент и на Съвета за създаване на Европейски регистър за изпускането и преноса на замърсители и за изменение на директиви 91/689/ЕИО и 96/61/ЕО на Съвета (нотифицирано под номер С(2019) 6745) (текст от значение за ЕИП)

21.10.2019   
               
               
                  BG
               
               
                  Официален вестник на Европейския съюз
               
               
                  L 267/3
               
            
         РЕШЕНИЕ ЗА ИЗПЪЛНЕНИЕ (ЕС) 2019/1741 НА КОМИСИЯТА
         от 23 септември 2019 година
         за определяне на формата и честотата на подаване на данните, които да бъдат предоставяни от държавите членки за целите на докладването съгласно Регламент (ЕО) № 166/2006 на Европейския парламент и на Съвета за създаване на Европейски регистър за изпускането и преноса на замърсители и за изменение на директиви 91/689/ЕИО и 96/61/ЕО на Съвета
         (нотифицирано под номер С(2019) 6745)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 166/2006 на Европейския парламент и на Съвета от 18 януари 2006 г. за създаване на Европейски регистър за изпускането и преноса на замърсители и за изменение на Директиви 91/689/ЕИО и 96/61/ЕО на Съвета (1), и по-специално член 7, параграф 2 от него,
         като има предвид, че:
         
                     (1)
                  
                  
                     В съответствие с член 7 от Регламент (ЕО) № 166/2006 (наричан по-долу „Регламентът“) държавите членки докладват на Комисията данни за изпускания и пренос от големи промишлени обекти. Комисията събира тези данни в електронен и обществено достъпен Европейски регистър за изпускането и преноса на замърсители (наричан по-долу „ЕРИПЗ“), за да улесни участието на обществеността в процеса на вземането на решения по въпроси на околната среда и да се намали замърсяването на околната среда.
                  
               
                     (2)
                  
                  
                     За да се подобри съгласуваността с докладването по Директива 2010/75/ЕС на Европейския парламент и на Съвета (2) относно емисиите от промишлеността, чиито формат, честота и съдържание са определени с Решение за изпълнение (ЕС) 2018/1135 на Комисията (3), Регламентът беше изменен с Регламент (ЕС) 2019/1010 на Европейския парламент и на Съвета (4) (наричан по-долу „Изменението“), за да се предоставят на Комисията изпълнителни правомощия за определяне на начина на предоставяне на информацията по Регламента и да отпадне предвиденият понастоящем в посочения регламент формат за докладване.
                  
               
                     (3)
                  
                  
                     В Изменението беше подчертано, че е от първостепенно значение гражданите на Съюза да могат бързо да получават достъп до информация за околната среда, и че е необходимо държавите членки и Комисията да направят тези данни обществено достъпни колкото е възможно по-бързо с оглед на техническата осъществимост. Освен това в Изменението беше определено, че срокът за докладване е не по-късно от 11 месеца след края на годината, и че целта е информацията да бъде достъпна в срок до три месеца след края на годината; тази цел следва да се постигне и чрез приемане на акт за изпълнение съгласно Регламента.
                  
               
                     (4)
                  
                  
                     Настоящите практики и информационната технология, използвани за докладването, имат за цел да гарантират високото качество на данните, съдържащи се както в националните регистри за изпускането и преноса на замърсители, така и в ЕРИПЗ. Целта информацията от ЕРИПЗ да бъде достъпна по-рано на обществеността, следва още повече да насърчава докладването на висококачествени данни. Тъй като тази цел изисква поетапен подход и старателна подготовка, включително изпитването на нови методи за докладване и разработването на нови инструменти за докладване, най-вече с оглед на валидирането и контрола на качеството на докладваните данни, сроковете за докладване следва да бъдат преразгледани в светлината на напредъка в информационните технологии, резултатите от пилотно изпитване и най-добрите практики на държавите членки.
                  
               
                     (5)
                  
                  
                     Мерките, предвидени в настоящото решение, са в съответствие със становището на Комитета, учреден съгласно член 19 от Регламента,
                  
               ПРИЕ НАСТОЯЩОТО РЕШЕНИЕ:
         
            Член 1
            Държавите членки предоставят определената в приложението информация, като използват електронния формат, който ще бъде разработен за целите на това докладване.
            Информацията, определена в приложението, се представя за първи път за отчетната 2019 г., освен ако в приложението е посочено друго.
            Административната информация съгласно раздели 1—4 от приложението се представя на Комисията най-късно до 30 септември на следващата отчетна година.
            Тематичната информация съгласно раздели 5—10 от приложението се представя на Комисията най-късно до 30 ноември на следващата отчетна година.
         
         
            Член 2
            Настоящото решение се преразглежда най-късно до 31 декември 2024 г., за да се оцени осъществимостта на напредък по отношение на целта данните от ЕРИПЗ да бъдат достъпни по-рано на обществеността. Това преразглеждане включва обмен на информация между държавите членки, Комисията и Европейската агенция за околна среда относно най-добрите национални практики и наличните техники и инструменти, които позволяват по-ранно докладване.
            Адресати на настоящото решение са държавите членки.
         
         
            Съставено в Брюксел на 23 септември 2019 година.
            
               
                  За Комисията
               
               Karmenu VELLA
               
                  Член на Комисията
               
            
         
         
            (1)  ОВ L 33, 4.2.2006 г., стр. 1.
         
            (2)  Директива 2010/75/ЕС на Европейския парламент и на Съвета от 24 ноември 2010 г. относно емисиите от промишлеността (комплексно предотвратяване и контрол на замърсяването) (ОВ L 334, 17.12.2010 г., стр. 17).
         
            (3)  Решение за изпълнение (ЕС) 2018/1135 на Комисията от 10 август 2018 г. за определяне на вида, формата и честотата на подаване на информацията, която да бъде предоставяна от държавите членки за целите на докладването относно изпълнението на Директива 2010/75/ЕС на Европейския парламент и на Съвета относно емисиите от промишлеността (ОВ L 205, 14.8.2018 г., стр. 40).
         
            (4)  Регламент (ЕС) 2019/1010 на Европейския парламент и на Съвета от 5 юни 2019 г. относно привеждането в съответствие на задълженията за докладване в рамките на законодателството, свързано с околната среда, и за изменение на регламенти (ЕО) № 166/2006 и (ЕС) № 995/2010 на Европейския парламент и на Съвета, директиви 2002/49/ЕО, 2004/35/ЕО, 2007/2/ЕО, 2009/147/ЕО и 2010/63/ЕС на Европейския парламент и на Съвета, регламенти (ЕО) № 338/97 и (ЕО) № 2173/2005 на Съвета и Директива 86/278/ЕИО на Съвета (ОВ L 170, 25.6.2019 г., стр. 115).
      
      
         
            ПРИЛОЖЕНИЕ
            
               Определяне на формата и честотата на подаване на данните, които да бъдат предоставяни от държавите членки за целите на докладването съгласно Регламент (ЕО) № 166/2006
            
            
               Забележка:
            
            Държавите членки могат да посочат, че считат дадена информация за поверителна, като изложат основанията, за които считат, че не позволяват на Комисията да оповести публично тази информация.
            
                        
                           A. Административна информация
                        
                     
                  
                        1.
                     
                     
                        
                           Идентификация на докладващия
                        
                     
                  
                        Вид
                     
                     
                        Формат
                     
                  
                        1.1.
                     
                     
                        Идентификатор на държавата
                     
                     
                        Идентификация на държавата, в която се намира съоръжението, за което се докладва
                     
                  
                        1.2.
                     
                     
                        Отчетна година
                     
                     
                        Календарната година, за която се отнася докладът
                     
                  
                        2.
                     
                     
                        
                           Идентификация на съоръжението
                            (1)
                            (2)
                        
                     
                  
                        Вид
                     
                     
                        Формат
                     
                  
                        2.1.
                     
                     
                        inspireId
                     
                     
                        Уникален идентификатор на съоръжението съгласно изискванията на Директива 2007/2/ЕО на Европейския парламент и на Съвета  (3)
                        
                     
                  
                        2.2.
                     
                     
                        thematicId  (4)
                        
                     
                     
                        Тематичен идентификатор на обект
                     
                  
                        2.3.
                     
                     
                        Идентификатор по схемата за търговия с емисии
                     
                     
                        Ако инсталацията е изцяло или частично обхваната от Директива 2003/87/ЕО на Европейския парламент и на Съвета  (5), за докладване се използва идентификаторът съгласно посочената директива
                     
                  
                        2.4.
                     
                     
                        Наименование на съоръжението
                     
                     
                        Официално наименование, собствено или общоприето име на съоръжението
                     
                  
                        2.5.
                     
                     
                        Наименование на дружеството майка
                     
                     
                        Дружество майка е дружество, което притежава или контролира дружеството, експлоатиращо съоръжението (например като притежава повече от 50 % от дяловия капитал на дружеството или мнозинството от правата на глас на акционерите или съдружниците) – вж. Директива 2013/34/ЕС на Европейския парламент и на Съвета  (6)
                        
                     
                  
                        2.6.
                     
                     
                        Адрес
                     
                     
                        Пощенски адрес на съоръжението (номер на сградата, улица, град/село, пощенски код, държава)
                     
                  
                        2.7.
                     
                     
                        Геометрия
                     
                     
                        Географска ширина и дължина (координати на приблизителния център на съоръжението), изразени в референтната координатна система ETRS89 (2D)-EPSG:4258 с точност до 5-ия знак след десетичната запетая
                     
                  
                        2.8.
                     
                     
                        Район на речния басейн
                     
                     
                        Кодов идентификатор и/или наименование, присвоено на района на басейна на дадена река
                     
                  
                        2.9.
                     
                     
                        Функция
                     
                     
                        Дейности, извършвани в рамките на съоръжението. Функцията се описва чрез дейностите на съоръжението, изразени с кодове по NACE
                     
                  
                        2.10.
                     
                     
                        Дейности по ЕРИПЗ съгласно приложение I
                     
                     
                        Извършваните в съоръжението дейности съгласно приложение I, като се посочват основната и всички други дейности
                     
                  
                        2.11.
                     
                     
                        Статут
                     
                     
                        Експлоатационният статут на съоръжението
                     
                  
                        2.12.
                     
                     
                        Обем на производството  (7)
                            (8)
                        
                     
                     
                         
                     
                  
                        2.13.
                     
                     
                        Брой на работните часове на година  (9)
                        
                     
                     
                        Незадължително
                     
                  
                        2.14.
                     
                     
                        Брой на наетите лица  (10)
                        
                     
                     
                        Незадължително
                     
                  
                        2.15.
                     
                     
                        Адрес на уебсайта
                     
                     
                        Адрес на уебсайта на съоръжението или дружеството майка, на който се намира докладът за околната среда или декларацията по EMAS на съоръжението или дружеството майка
                     
                  
                        2.16.
                     
                     
                        Забележки
                     
                     
                        Друга полезна информация. Незадължително
                     
                  
                        3.
                     
                     
                        
                           Информация за компетентния орган, определен за съоръжението по ЕРИПЗ
                        
                     
                  
                        Вид
                     
                     
                        Формат
                     
                  
                        3.1.
                     
                     
                        Наименование на компетентния орган
                     
                     
                         
                     
                  
                        3.2.
                     
                     
                        Адрес на компетентния орган
                     
                     
                        Пощенски адрес (номер на сградата, улица, град/село, пощенски код, държава)
                     
                  
                        3.3.
                     
                     
                        Адрес на електронната поща на компетентния орган
                     
                     
                         
                     
                  
                        3.4.
                     
                     
                        Телефонен номер на компетентния орган
                     
                     
                         
                     
                  
                        4.
                     
                     
                        Информация, в случай че съоръжението по ЕРИПЗ е част от „производствен обект“ (11) или съвпада с такъв
                     
                  
                        Вид
                     
                     
                        Формат
                     
                  
                        4.1.
                     
                     
                        inspireId
                     
                     
                        Уникален идентификатор на производствения обект съгласно изискванията на Директива 2007/2/ЕО
                     
                  
                        4.2.
                     
                     
                        thematicId  (12)
                        
                     
                     
                        Тематичен идентификатор на производствения обект
                     
                  
                        4.3.
                     
                     
                        Геометрия
                     
                     
                        Географска ширина и дължина (координати на приблизителния център на производствения обект), изразени в референтната координатна система ETRS89 (2D)-EPSG:4258 с точност до 5-ия знак след десетичната запетая
                     
                  
                        4.4.
                     
                     
                        Наименование на производствения обект
                     
                     
                        Официално наименование, собствено или общоприето име на производствения обект
                     
                  
                        
                           Б. Тематична информация
                        
                     
                  
                        5.
                     
                     
                        
                           Данни за изпускани количества във въздуха – на всеки замърсител, за който е надвишено пределно количество, посочено в приложение II
                           от Регламент (ЕО) № 166/2006
                        
                     
                  
                        Вид
                     
                     
                        Формат
                     
                  
                        5.1.
                     
                     
                        Наименование на замърсителя
                     
                     
                        Съгласно приложение II към Регламент (ЕС) № 166/2006
                     
                  
                        5.2.
                     
                     
                        Обща изпускана маса
                     
                     
                        Обща маса за всеки замърсител от всички изпуснати количества от всички източници в съоръжението (kg/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                     
                  
                        5.3.
                     
                     
                        Аварийно изпускана маса
                     
                     
                        Частта от общата изпускана маса, която се дължи на аварии (kg/год.)
                     
                  
                        6.
                     
                     
                        
                           Данни за изпускани количества във водата – на всеки замърсител, за който е надвишено пределно количество, посочено в приложение II
                           от Регламент (ЕО) № 166/2006
                        
                     
                  
                        Вид
                     
                     
                        Формат
                     
                  
                        6.1.
                     
                     
                        Наименование на замърсителя
                     
                     
                        В съответствие с приложение II към Регламент (ЕС) № 166/2006
                     
                  
                        6.2.
                     
                     
                        Обща изпускана маса
                     
                     
                        Обща маса за всеки замърсител от всички изпуснати количества от всички източници в съоръжението (kg/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                     
                  
                        6.3.
                     
                     
                        Аварийно изпускана маса
                     
                     
                        Частта от общата изпускана маса, която се дължи на аварии (kg/год.)
                     
                  
                        7.
                     
                     
                        
                           Данни за изпускани количества в почвата – на всеки замърсител, за който е надвишено пределно количество, посочено в приложение II
                           от Регламент (ЕО) № 166/2006
                        
                     
                  
                        Вид
                     
                     
                        Формат
                     
                  
                        7.1.
                     
                     
                        Наименование на замърсителя
                     
                     
                        В съответствие с приложение II към Регламент (ЕС) № 166/2006
                     
                  
                        7.2.
                     
                     
                        Обща изпускана маса
                     
                     
                        Обща маса за всеки замърсител от всички изпуснати количества от всички източници в съоръжението (kg/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                     
                  
                        7.3.
                     
                     
                        Аварийно изпускана маса
                     
                     
                        Частта от общата изпускана маса, която се дължи на аварии (kg/год.)
                     
                  
                        8.
                     
                     
                        
                           Пренос извън обекта с цел пречистване на отпадъчните води – на всеки замърсител, за който е надвишено пределно количество, посочено в приложение II
                           от Регламент (ЕО) № 166/2006
                        
                     
                  
                        Вид
                     
                     
                        Формат
                     
                  
                        8.1.
                     
                     
                        Наименование на замърсителя
                     
                     
                        В съответствие с приложение II към Регламент (ЕС) № 166/2006
                     
                  
                        8.2.
                     
                     
                        Обща пренесена маса
                     
                     
                        Обща маса за всеки замърсител от всички преноси от съоръжението (kg/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                     
                  
                        9.
                     
                     
                        
                           Преноси на опасни отпадъци извън обекта – когато е надвишено пределното количество, посочено в член 5, параграф 1 от Регламент (ЕО) № 166/2006
                        
                     
                  
                        Вид
                     
                     
                        Формат
                     
                  
                        9.1.
                     
                     
                        В рамките на държавата с цел оползотворяване (R)
                     
                     
                        Обща пренесена маса (тонове/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                     
                  
                        9.2.
                     
                     
                        В рамките на държавата с цел обезвреждане (D)
                     
                     
                        Обща пренесена маса (тонове/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                     
                  
                        9.3.
                     
                     
                        В други държави с цел оползотворяване (R)
                     
                     
                        Обща пренесена маса (тонове/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                        Наименование и адрес на оползотворяващото предприятие
                        Адрес на действителното място на оползотворяване, получаващо преноса
                     
                  
                        9.4.
                     
                     
                        В други държави с цел обезвреждане (D)
                     
                     
                        Обща пренесена маса (тонове/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                        Наименование и адрес на обезвреждащото предприятие
                        Адрес на действителното място на обезвреждане, получаващо преноса
                     
                  
                        10.
                     
                     
                        
                           Пренос на неопасни отпадъци извън обекта – когато е надвишено пределното количество, посочено в член 5, параграф 1 от Регламент (ЕО) № 166/2006
                        
                     
                  
                        Вид
                     
                     
                        Формат
                     
                  
                        10.1.
                     
                     
                        За оползотворяване (R)
                     
                     
                        Обща пренесена маса (тонове/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                     
                  
                        10.2.
                     
                     
                        За обезвреждане (D)
                     
                     
                        Обща пренесена маса (тонове/год.)
                        Използван метод за количествено определяне: измерена (да се посочи аналитичният метод); изчислена (да се посочи методът); оценена приблизително
                     
                  
               (1)  Това е „производствено съоръжение“ съгласно определението в точка 8.2.1 от приложение IV към Регламент (ЕС) № 1253/2013 на Комисията от 21 октомври 2013 г. за изменение на Регламент (ЕС) № 1089/2010 за прилагане на Директива 2007/2/ЕО по отношение на оперативната съвместимост на масиви от пространствени данни и услуги за пространствени данни (ОВ L 331, 10.12.2013 г., стр. 1) като „една или повече инсталации в един и същ обект, експлоатирана(и) от едно и също физическо или юридическо лице, проектирана(и), изградена(и) или инсталирана(и) за обслужването на конкретни производствени или промишлени цели, като се включват цялата инфраструктура, оборудване и материали“ и обхванато от Регламент (ЕО) № 166/2006.
            
               (2)  Ако дадено съоръжение е обхванато и от Директива 2010/75/ЕС, правното основание за предоставянето на информацията е Решение за изпълнение (ЕС) 2018/1135.
            
               (3)  Директива 2007/2/ЕО на Европейския парламент и на Съвета от 14 март 2007 г. за създаване на инфраструктура за пространствена информация в Европейската общност (INSPIRE) (ОВ L 108, 25.4.2007 г., стр. 1).
            
               (4)  Това поле е с кратност 0—1 по INSPIRE и затова не е задължително.
            
               (5)  Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (ОВ L 275, 25.10.2003 г., стр. 32).
            
               (6)  Директива 2013/34/ЕС на Европейския парламент и на Съвета от 26 юни 2013 г. относно годишните финансови отчети, консолидираните финансови отчети и свързаните доклади на някои видове предприятия, за изменение на Директива 2006/43/ЕО на Европейския парламент и на Съвета и за отмяна на директиви 78/660/ЕИО и 83/349/ЕИО на Съвета (ОВ L 182, 29.6.2013 г., стр. 19).
            
               (7)  Незадължително за отчетните 2019 и 2020 година. От отчетната 2021 г. нататък докладването е задължително за секторите, за които Комисията е установила единици и показатели за докладването.
            
               (8)  Точките на индивидуалните данни няма да бъдат оповестявани публично чрез ЕРИПЗ, без да се засяга приложимото право на ЕС за достъп на обществеността до информация за околната среда.
            
               (9)  Вж. бел. 7 (по-горе).
            
               (10)  Вж. бел. 7 (по-горе).
            
               (11)  Това е „производствен обект“ съгласно определението в Регламент (ЕС) № 1253/2013, приложение IV, точка 8.2.4 като „цялата площ на обособено географско местоположение, където е било, понастоящем е или се предвижда да бъде разположено производственото съоръжение. Това включва цялата инфраструктура, оборудване и материали“ и обхванат от Регламент (ЕО) № 166/2006.
            
               (12)  Това поле е с кратност 0—1 по INSPIRE.